ઉત્તર પ્રદેશ વિધાન પરિષદના અધ્યક્ષ રમેશ યાદવના પુત્ર અભિજિત યાદવની શંકાસ્પદ મૃત્યુના કેસમાં પોલીસે માતા અને મોટા ભાઇ અભિષેક યાદવની અટકાયત કરી છે. રવિવારે હઝરતગંજના તેના નિવાસસ્થાનમાં શંકાસ્પદ રીતે અભિજિત યાદવનું મૃત્યુ થયું હતું. ત્યારબાદ અફરાતફરી મચી હતી. મૃતદેહના પોસ્ટમોર્ટમ બાદ અનેક ખુલાસા થયા છે. પોસ્ટમોર્ટમ અહેવાલમાં સામે આવ્યું છે કે તેની ગળું દબાવીને હત્યા કરવામાં આવી હતી. જો કે માથાના ભાગે ઈજાના ચિહ્નો પણ મળી આવ્યા હતા. કુલ પાંચ ડોક્ટરની પેનલે પોસ્ટમોર્ટમ કર્યું હતું.